Հայերէնի, ապա նաեւ Հայաստանի նկատմամբ հետաքրքրութիւնը, յետոյ նաեւ սէրն արթնացաւ վեց տարի առաջ Յունաստանում. լինելով յունարէնի մասնագէտ՝ Սալոնիկում նա սկսում է ուսումնասիրել Ալավերդու ու Հանքաւանի բարբառները: Այնտեղ ծանօթանալով մի աղջկայ հետ, ում մայրն ազգութեամբ հայ էր, Քեթրինը հնարաւորութիւն է ստանում շփւել հայերէնով, ապա առաջին անգամ կարճ ժամանակով այցելում է Հայաստան, յետոյ այցելութիւններն աւելի պարբերական են դառնում: Այդ ընթացքում դիմում եւ աշխատանքի է ընդունւում Մայր Աթոռի կրթական հաստատութիւններից մէկում՝ Սեւանի Վազգէնեան հոգեւոր դպրանոցում, որտեղ էլ մինչ օրս անգլերէն է դասաւանդում: